স্টাফ রিপোর্টার ॥ হবিগঞ্জ কালেক্টরেট ভবনের কেন্টিনে ছিনতাইয়ের ঘটনা ঘটেছে। গতকাল বিকেল পৌনে ৪টার দিকে এ ছিনতাইয়ের ঘটনাটি ঘটে। এর শিকার হচ্ছেন-নবীগঞ্জের সংবাদপত্র এজেন্ট মোশাহিদ আলী। গতকাল তিনি মামলা সংক্রান্ত কাজে হবিগঞ্জে আসেন। ওই সময়ে তিনি কালেক্টরেট ভবনের কেন্টিনে বসা ছিলেন। এ সময় টিপু নামে এক যুবকসহ আরো কয়েকজন মিলে মোশঅহিদ আলীকে ছুরি দিয়ে ভয় দেখিয়ে তার কাছ থেকে টাকা পয়সা নিয়ে যায়। এ সময় তারা মোশাহিদ আলীকে হুমকিও দেয়। বিষয়টি হবিগঞ্জ মডেল থানার ওসি মোজাম্মেল হককে অবহিত করা হয়েছে। এ ঘটনায় মোশাহিদ আলী ভীত হয়ে পড়েছেন। এদিকে এর আগের দিন জেলা পরিষদ রেষ্ট হাউজের সামনের সড়কে থেকে জনৈক সরকারী চাকুরীজীবি মহিলার গলা থেকে স্বর্ণের চেইন ছিনতাই হয়।